
[bookmark: _GoBack]Na temelju članka 67. stavka. 1. Zakona o komunalnom gospodarstvu ("Narodne novine", 68/18, 110/18, 32/20 i 145/24) i na temelju članka 31. Statuta Općine Saborsko  (GKŽ 17/13, 4/18, 12/18, 11/21 i 57/23) Općinsko vijeće Općine Saborsko na svojoj 9. redovnoj sjednici održanoj dana 25.  kolovoza 2026. godine., na prijedlog Načelnika, donosi


I. Izmjene i dopune Programa građenja
komunalne infrastrukture za 2026. godinu


Članak 1.

U Programu građenja komunalne infrastrukture u 2026. godine (Glasnik KŽ br. 58b/2025) mijenja se članak 2. i glasi: 

Za javnu rasvjetu predviđeni iznos je 40.000,00 eura, a namijenjena su za projekte nadogradnje i proširenja javne rasvjete. Troškovi nadzora iznose 900,00 eura, a troškovi gradnje 39.100,00 eura. Izvor financiranja je prihod od komunalne naknade i doprinos. 

Za nerazvrstane ceste planira se utrošiti 240.378,50 eura. Izvori financiranja su prihodi od komunalne naknade i doprinos, ostali prihodi za posebne namjene i pomoći iz državnog proračuna. 

1. Rekonstrukcija nerazvrstanih cesta u Općini Saborsko na k.č 5482, 3866,  K.O. Lička Jesenica i k.č. 1733, 4519, 4854 k.o. Saborsko, nadzor 1.200,00 eura, izvođenje radova 60.000,00 
2. Rekonstrukcija nerazvrstanih cesta k.č. 6534/5 i 1275 k.o. Saborsko, procjena troškova izvođenja radova je 100.000,00 eura, a troškovi nadzora 2.000,00 eura. 
3. Ostatak od 77.178,50 eura bi se utrošio na održavanje ili rekonstrukciju cesta, a dionice bi se naknadno utvrdile prema stanju na terenu. 

Za održavanje groblja planirani troškovi građenja iznose 25.000,00 eura, odnose se na postavljanje video nadzora na grobljima. Izvor financiranja je komunalna naknada i doprinos. 
Uređenje općinskog trga – predviđeni iznos troškova građenja je 27.980,00 eura koji se financira iz izvora prihoda od komunalne naknade i doprinosa u iznosu od 15.980,00 eura i ostalih prihoda od posebne namjene u iznosu od 11.200,00 eura, a odnosi se na postavljanje novih betonskih ploča na trgu. Troškovi projekta iznose 2.000,00 eura, troškovi nadzora 1.000,00 eura, a troškovi izvođenja radova 24.980,00 eura. 

Projekt otkup zemljišta i nekretnine odnosi se na otkup zemljišta, evidentiranja u katastru za daljnju izgradnju komunalne infrastrukture. Planira se utrošiti 70.700,00 € za imovinsko pravnu pripremu, financira se iz izvora prihoda od komunalne naknade i doprinosa u iznosu od 70.000,00 eura i prihoda od prodaje ili zamjene nefinancijske imovine u iznosu od 700,00 eura.

Autobusno stajalište planira se u iznosu od 35.000,00 eura, troškovi nadzora 1.500,00 eura, a troškovi izvođenja radova 33.500,00. Izvor financiranja je ostali prihodi za posebne namjene. 

Opremanje školskog igrališta planira se u iznosu od 220.000,00 eura, a odnosi se na uređenje školskog igrališta, izgradnju teniskog, košarkaškog igrališta. Izvor financiranja je prihod od komunalne naknade i komunalnog doprinosa i pomoći iz državnog proračuna. Troškovi projektiranja iznose 7.375,00 eura, troškovi nadzora su oko 6.000,00 eura, a troškovi izvođenja radova 206.625,00 eura. 

Izgradnja parkirališta kod groblja odnosi se na izgradnju novog parkirališta kod Starog groblja, planirani troškovi građenja su 19.000,00 eura, a trošak nadzora 1.000,00 eura. Izvor financiranja je ostali prihodi za posebne namjene. 

Zgrada javne namjene planira se u iznosu od 41.023,50 eura, a izvori financiranja su prihodi od komunalne naknade i komunalnog doprinosa, ostali prihodi za posebne namjene i pomoći iz državnog proračuna. 

Popločavanje prilaza spomeniku – procjena troškova je 50.000,00 eura koji bi se financirao iz izvora prihoda od komunalne naknade i doprinosa. Projekt se odnosi na popločavanje  prostora oko spomenika. Troškovi nadzora su 1.000,00 eura, a troškovi građenja 49.000,00 eura. 

Vidikovac se odnosi na uređenje i postavljanje vidikovca na Alanu. Planirani troškovi su 20.000,00 eura (za imovinsko pravnu pripremu), a financira se iz izvora prihoda od komunalne naknade i doprinosa.

Troškovi građenja nogostupa iznose 10.000,00 eura. 

Renoviranje mrtvačnice odnosi se na nabavu zavjesa i promjenu stolarije (prozora). Procjena troškova radova je 20.000,00 eura, a izvor financiranja je prihod od komunalne naknade i doprinosa. 

Ulaganje u izvorišta odnosi se na uređenje izvorišta na području Općine Saborsko kroz nabavu sjenica, klupa, koševa za otpatke. Procjena troškova građenja iznosi 30.000,00 eura, izvor financiranja prihod od komunalne naknade i doprinosa. 

Street workout park odnosi se na nabavu sprava za vježbanje, uređenje terena za postavljanje sprava, izgradnju ograde. Procjena troškova je 98.000,00 eura, izvor financiranje prihod od komunalne naknade i doprinosa u iznosu od 98.000,00 eura. 

Ulaganje u računalni sustav SGIS odnosi se na procjenu troškova izgradnje računalnog sustava koja iznose 14.897,50 eura, a namijenjena su za implementaciju računalno geografsko-informacijskog sustava komunalne infrastrukture. Izvor financiranja je prihod od komunalne naknade i komunalnog doprinosa i prihod od prodaje ili zamjene nefinancijske imovine. 

Ukupno na projekte planira se uložiti 965.082,00 eura. 


Članak 2.

Ove I. Izmjene i dopune Programa građenje komunalne infrastrukture stupaju na snagu osmi dan od dana objave u „Glasniku Karlovačke županije“.

